Arena da Amazônia

Arena da Amazônia er et fotballstadion i Manaus i delstaten Amazonas i Brasil. Stadionet stod ferdig den 9. mars 2014. Det brukes av Nacional FC, og ble brukt til VM i fotball 2014. Arena da Amazônia ble påbegynt etter at Brasil ble tildelt VM, og Manaus ble valgt ut. Stadionet har plass til 42 374 tilskuere og selve banen måler 105 x 68 meter, noe som er standard for alle bortsett fra Castelão. Totalkostnadene for bygging av arenaen endte på 669,5 millioner brasilianske real (ca. 1,74 milliarder norske kroner etter kurs 6. april). Den nye arenaen ble satt opp på stedet hvor det tidligere sto et annet stadion, Vivaldão. Dette stadionet hadde en litt større bane (108 x 70 meter) og omtrent samme tilskuerkapasitet. Arena da Amazônia er ett av to VM-stadioner som ikke har et annet kallenavn enn det offisielle navnet (det andre er Arena das Dunas), og ett av tre som ikke er oppkalt etter noen. Kamper under fotball-VM 2014 Referanser Eksterne lenker Offisielt nettsted (en) Arena Amazônia – kategori av bilder, video eller lyd på Commons FIFA-profil Arkivert 19. juni 2014 hos Wayback Machine.